ДВ бр. 59 Вторник, 3 юли 2001 г. ОФИЦИАЛЕН РАЗДЕЛ
ПРЕЗИДЕНТ НА РЕПУБЛИКАТА
УКАЗ № 167
На основание чл. 98, т. 5 от Конституцията на Република България във връзка с чл. 9, ал. 1, т. 7 и ал. 3 и чл. 28, ал. 1, т. 7 от Закона за административно-териториалното устройство на Република България
ПОСТАНОВЯВАМ:
1. Утвърждавам границите на община Куклен, област Пловдив, с административен център с. Куклен, включваща населените места: Гълъбово, Добралък, Куклен, Руен, Цар Калоян и Яврово.
2. Утвърждавам нови граници на община "Родопи", област Пловдив, включваща населените места: Белащица, Бойково, Браниполе, Брестник, Брестовица, Дедово, Златитрап, Извор, Кадиево, Крумово, Лилково, Марково, Оризари, Първенец, Ситово, Скобелево, Устина, Храбрино, Цалапица, Чурен и Ягодово.
Изпълнението на указа възлагам на областния управител на област Пловдив, на кмета на община "Родопи" и на временния кмет на община Куклен.
Издаден в София на 25 юни 2001 г.
Президент на републиката: Петър Стоянов
Министър-председател: Иван Костов
Подпечатан с държавния печат.
Министър на правосъдието: Теодосий Симеонов
35623